

## Broj: 60-00-9845

**Podgorica, 21.03.2023. godine**

**PREDMET: Pojašnjenje tenderske dokumentacije br. 9/23 od 10.03.2023. godine – za otvoreni postupak javne nabavke – Održavanje ADSS optičke infrastrukture**

Obavještavamo potencijalne ponuđače da su postavljena pitanja za pojašnjenje tenderske dokumentacije od potencijalnog ponuđača, pa Vam ista u skladu sa članom 95 Zakona o javnim nabavkama (“Sl. list CG”, br. 074/19 od 30.12.2019, 003/23 od 10.01.2023, 011/23 od 27.01.2023), a na osnovu ovlašćenja iz Rješenjao imenovanju Komisije za sprovođenje postupka javne nabavke br. 10-10-8181 od 07.03.2023. godine, dostavljamo sa odgovorima.

**Pitanje 1:**

U predmetnoj dokumentaciji, u okviru dijela Uslovi za učešće u postupku i zahtjevi u pogledu načina izvršavanja predmeta nabavke, Stručna i tehnička sposobnost, navedeno je:”Dokazivanje stručne i tehničke sposobnositi: dokazom o angažovanju radne snage (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta i drugi akti u skladu sa zakonom).”

Da li je, shodno članu 135b) stav 1 tačka 7d) Zakona o javnim nabavkama, dovoljno da ponuđač dostavi jedan od navedenih dokumenta - dokaza?

**Odgovor 1:**

Da.

**Pitanje 2:**

U predmetnoj dokumentaciji, u okviru dijela Kriterijumi za izbor najpovoljnije ponude, određeno je da je jedan od kriterijuma, odnosno podkriterijuma, za izbor najpovoljnije ponude "Učešće žena u ukupnom broju zaposlenih kod ponuđača” (Parametar Q2).

U vezi sa tim, navedeno je,u pregledu postupka:

'Ponuđač dokazuje ovaj parametar kvaliteta na način što će dostaviti spisak svih zaposlenih, uz obavezno dostavljanje (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta i drugi akti u skladu sa zakonom).” U tenderskoj dokumentaciji (tačka 2.2.2.):"Ponuđač dokazuje ovaj parametar kvaliteta na način što će dostaviti spisak svih zaposlenih, uz obavezno dostavljanje prijava na osiguranje za žene.

Da li spisak svih zaposlenih daje (sačinjava) ponuđač ili je potrebno dostaviti ispravu (potvrdu) o zaposlenima koju izdaje nadlezni državni organ (Uprava prihoda i carina)?

**Odgovor 2:**

Na način kako je to predvidjeno u tenderskoj dokumentaciji.

Da li je ponuđač obavezan da dostavi prijave na osiguranje samo za žene zaposlene kod ponuđača ili za sve zaposlene?

**Odgovor 2:**

Potrebno je da dostavite samo prijave na osiguranje za žene zaposlene kod ponuđača.

 **Ispred Komisije za sprovođenje postupka javne nabavke**

Co:

 - Svim ponuđačima **Predsjedavajući član**

 - Predsjedavajućem komisije

 - a/a **Nikolina Ašanin, dipl.pravnik**